অবৈধভাৱে ভাৰতত প্ৰৱেশ কৰা আৰু আধাৰ কাৰ্ড সংগ্ৰহ কৰাৰ অভিযোগত মণিপুৰত নিৰাপত্তা বাহিনীয়ে ম্যানমাৰৰ এজন নাগৰিকক আটক কৰিছে।
অসম ৰাইফলছ আৰু মণিপুৰ আৰক্ষীৰ এটা যুটীয়া দলে ম্যানমাৰৰ নাগৰিকগৰাকীক গ্ৰেপ্তাৰ কৰিছে। ধৃত ব্যক্তিগৰাকীয়ে প্ৰৱঞ্চনামূলক উপায়েৰে মণিপুৰত আধাৰ কাৰ্ড ক্ৰয় কৰিছিল বুলি আৰক্ষীয়ে জানিবলৈ দিছে।
মণিপুৰ আৰক্ষীয়ে জানিবলৈ দিয়া মতে, ম্যানমাৰৰ নাগৰিকজনক অবৈধভাৱে ভাৰতত প্ৰৱেশ কৰাত সহায় কৰাৰ অভিযোগত আন এগৰাকী ভাৰতীয়কো আটক কৰা হৈছে।
ধৃত ম্যানমাৰৰ নাগৰিকজনক লেংখেনমাং বুলি চিনাক্ত কৰা হৈছে। আনহাতে গ্ৰেপ্তাৰ হোৱা ভাৰতীয় ব্যক্তিগৰাকীক মণিপুৰৰ চান্দেল জিলাৰ চাৰোংচিং গাঁৱৰ লেটমিণ্টহাং বাইট বুলি চিনাক্ত কৰা হৈছে।
বাইটে ম্যানমাৰৰ লেংখেনমাংক মণিপুৰৰ চাকপিকাৰোং আৰক্ষী থানাৰ অন্তৰ্গত খেলজাং গাঁৱৰ মাজেৰে ভাৰতত প্ৰৱেশ কৰাত সহায় কৰিছিল।
আৰক্ষীৰ অনুসন্ধানত লাভ কৰা তথ্য অনুসৰি ২০১৯ চনত মৃত্যুবৰণ কৰা এগৰাকী ব্যক্তিৰ আধাৰ কাৰ্ড নিৰ্মাণ কৰি লৈছিল লেংখেনমাংকে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
